**OPĆINA NEGOSLAVCI**

**BILJEŠKE**

**OD 01. 01. – 31. 12. 2023.**

Bilješka 1

Općina Negoslavci nema proračunskih korisnika.

Općina Negoslavci ostvarila je u 2023. godini prihode u iznosu od 875.590,39 €, što je 15,3% više u odnosu na prošlu godinu za isto vremensko razdoblje. Ovo povećanje ukupnih prihoda odnosi se prvenstveno na kapitalnu pomoć od Fonda za zaštitu okoliša i energetske učinkovitosti te tekuće pomoći temeljem prijenosa EU sredstava koja se odnosi na isplatu zadnje rate projekta Zaželi.

Povećanje bilježimo na prihodima od poreza na dohodak i to za 58,9% više u odnosu na prošlu godinu. Jedan od razloga povećanja prihoda od poreza je i povećanje plaća u odnosu na prošlu godinu uslijed nastale inflacije.

Znatno povećanje bilježi se na skupini poreza na imovinu a ovo povećanje odnosi se na porez na promet nekretnina i to za 103%.

Bilješka 2.

U 2023. godini Općini Negoslavci doznačena je kapitalna donacija od strane Fonda za zaštitu okoliša i energetske učinkovitost u iznosu 23.965,40 € u svrhu nabavku komunalne opreme.

Bilješka 3

Šifra 6381 Tekuće pomoći temeljem prijenosa EU sredstava u iznosu 74.792,00 € odnosi se na doznaku sredstava iz državnog proračuna za projekat Zaželi koji je završen u mjesecu lipnju 2023. godine.

Bilješka 4

Prihodi od zakupa i iznajmljivanje imovine povećani su za 208 % u odnosu na prošlu godinu. Ovo povećanje odnosi se na sklopljeni ugovor 1. 11. 2022. godine sa tvrtkom Roaming networks d.o.o. iz Zagreba o zakupu poslovnog prostora u iznosu 133 € mjesečno.

Bilješka 5

U prošloj godini općini Negoslavci doznačena je kapitalna donacija u iznosu 124.626,72 € dok je u 2023. godini ova donacija iznosila172.784,26 € što je za 38,6 % veća. Ove donacije doznačene su od strane Zajedničkog vijeća općina za kapitalni projekt rekonstrukcije zgrade NK Negoslavci.

Bilješka 6

Rashodi poslovanja (šifra 3) ostvareni su u iznosu 609.368,75 € što je za 26,6 % više nego prošle godine. Glavni razlog je u tome što je krajem 2022. godine započeo projekt Zaželi III gdje je zaposlena 21 žena što u prošloj godini nije bilo te analogno tome znatno povećanje je i na rashodima za zaposlene.

Bilješka 7

Naknade za prijevoz, za rad na terenu i odvojeni život odnosi se na prijevozne troškove zaposlenika te se dvjema osobama na projektu Zaželi III plaća korištenje privatnog automobila u službene svrhe.

Bilješka 8

U 2023. godini bila je potreba za većom nabavkom uredskog materija u donosu na prošlu godinu te je evidentirano znatno povećanje u odnosu na prošlu godinu na šifri 3221.

Bilješka 9

U odnosu na prošlu godinu znatno povećanje bilježimo na šifri 3233 usluge promidžbe i informiranja. U 2023 godini općina je educirala svoje stanovništvo vezano za odlaganje komunalnog otpada u čiju svrhu je uplatila 5.900,50 € te je u istoj godini nabavila promidžbeni materijal za potrebe projekta Zaželi III.

Bilješka 10

Općina Negoslavci sklopila je Ugovor sa tvrtkom Tip – Tip iz Vinkovaca za zaštitu životinja kojeg u 2022. godini nije bilo. Postotak izvršenja 214,8% (šifra 3236).

Bilješka 11

Naknade za rad predstavničkih i izvršnih tijela , povjerenstava i sl. (šifra 3291) manja je u odnosu na prijašnju godinu za 61,6 % jer je usklađena sa zakonskim odredbama.

Bilješka 12

Ostali nespomenuti rashodi poslovanja (šifra 3299) veći su za 48,4 % u donosu na prošlu godinu jer su u mjesecu svibnju ove godine održani izbori za nacionalne manjine.

Bilješka 13

Naknade građanima i kućanstvima odnosi se na jednokratne pomoći, naknade za rođenje djeteta, prijevoz učenika, sufinanciranje prijevoza građana, pomoć mladim obiteljima za kupnju prve nekretnine, sufinanciranje ekskurzija učenika i dr.

Bilješka 14

Na temelju Odluke vijeća općine Negoslavci doznačena su sredstva za poticanje malog gospodarstva obrtnicima sa područja općine u iznosu od 9.654,45 €.

**OBRAZAC BIL, OBVEZE I P-VRIO**

1. Šifra 021 i 02921 u obrascu BIL povećana je vrijednost u odnosu na prošlu godinu jer je u 2023. godini općina uložila sredstva za rekonstrukciju i izgradnju cesta u općini, izgradnju novog parkinga i rekonstrukciju postojećeg parkinga u centru općine. Nastavilo se sa izgradnjom i opremanjem teretane u Negoslavcima pri nogometnom klubu Negoslavci, te je nabavljen videonadzor i urbana komunalna oprema.
2. Na temelju odluke o pravu vlasništva bez novčane naknade od strane Ministarstva prostornog uređenja, graditeljstva i državne imovine općini Negoslavci prenijeto je pravo vlasništva bez novčane naknade nad računalnom opremom u cijelosti u iznosu 1.365,89 eura što je iskazano u Obrascu P-VRIO.
3. AOP 169 u obrascu bilance iskazane su obveze na dan 31. 12. 2023. godine u iznosu 41.136,12 eura, a odnose se na nedospjele obveze za razne račune izdane sa datuma 31.12.2023. godine koji su početkom godine podmireni, te na kontinuirane rashode za zaposlene u iznosu 8.055,08 eura.
4. Stanje žiro računa na početku razdoblja iznosi 163.043,27 eura a na kraju 2023. godine iznosi 230.785,88 eura. Na kraju 2023. godine ostvaren je višak prihoda nad rashodima u iznosu 198.833,77 eura koji će se rasporediti u idućoj godini.
5. Općina Negoslavci nema sudskih sporova u tijeku, te nema ugovorne odnose i slično koji bi mogli uz ispunjenje određenih uvjeta postati obveza ili imovina.
6. U 2022. godini Općina Negoslavci bilježi smanjenje dugotrajne imovine u iznosu 309.061,80 kn (šifra 91512 P-VRIO). Smanjenje se odnosi na prijenos vlasništva županijske ceste Županijskoj upravi za ceste u iznosu 200.000,00 kn te prema Odluci prijenos vlasništva vodnih građevina Vinkovačkom vodovodu i kanalizaciji Vinkovci u iznosu 109.061,81 kn.
7. Općina Negoslavci je u 2023. godini primila i izdala zadužnica u iznosu 330.000,00 kn te je stanje izvanbilančnih zapisa iznosi 742.767,94 eura.

Bilješka 16

Općina Negoslavci na dan 30. 06. ima obveze u iznosu 16.144,92 € koje su nedospjele.

Bilješka 17

Stanje žiro računa na dan 01.01.2023. - 163.028,84 €

Stanje žiro računa na dan 30.09.2023. - 148.515,46 €

Višak prihoda na dan 31.03.2023. - 119.074,63 €